《送正言杨学士之任缙云》
宋代·王禹偁

弱冠珥朝簪，才堪入翰林。
重违君厚遇，聊奉母懽心。
笔削留惇君，囊装贮赐金。
帆张淛河阔，山对括苍深。
暂歇趋朝马，重闻故国禽。
幽兰南涧采，寿酒北堂斟。
务简慵开阁，家丰不典琴。
彩衣方侍养，红药即供吟。
我占掖垣久，自惊年鬓侵。
妨贤兼罔极，相送泪盈襟。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。